  Виталий Пронин И. ОбуховаТуннэ, 19-тӥ октябре, со нырысьсэ город кивалтӥсьёсты кенешонэ люказ. Азьвыл городлэн Тӧроез Олег Бекмеметьев Ижкарлы Тӧрое быръемын вал. И. Обухова кенешон дыръя бадӟым саклык висъяз куашкан калэ вуэм юртъёсысь калыкез выжтонъя законэ пыртэм воштонъёслы. Табере та программае сюрозы 3 но солэсь тросгес квартираем юртъёс. Нош али городын 16 корка улыны тупасьтэмен лыдъямын, 62 семья выль сэреглы кулэяське.Калыклэн трос тыриськонъёсыз люкаськемын управляющей компаниос азьын, шуиз И. Обухова. Угось али уноез коркаослэн управляющей компаниоссы воштӥсько, со сяна, туэ июль толэзьысен тарифъёслэн быдӟалазы будэтэмын. Али город администрация тыриськонъёсты берыктон пумысен сюлмаське. Озьы ик кивалтӥсьёс вераськизы калык дорозь цифровой телевидение вуттон сярысь. Саклыктэк ӧз кыльы город бюджет но. Кивалтӥсьёс кенешизы, кызьы расход люкетсэ кулэсьтыны луоз шуыса. Матысь дыре бюджет пумысен усьтэм кылзонъёс ортчозы. УД Туспуктэм басьтэмын myudm.ru  